Държавен вестник, бр. 31, 2025 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  31
НАРОДНО СЪБРАНИЕ
УКАЗ № 58
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изискванията за достъпност на 
продукти и услуги, приет от 51-вото Народно 
събрание на 28 март 2025 г.
Издаден в София на 7 април 2025 г. 
Президент на Републиката: 
Румен Радев
Подпечатан с държавния печат.
Министър на правосъдието:
Георги Георгиев
ЗАКОН
за изискванията за достъпност на продукти 
и услуги
Г л а в а  п ъ р в а
ОБЩИ ПОЛОЖЕНИЯ
Чл. 1. Този закон урежда:
1. изискванията за достъпност на продукти 
и услуги;
2. процедурата за оценяване на съответствие­
то на продукти с изискванията за достъпност;
3. задълженията на икономическите опера­
тори, които предоставят продукти на пазара 
или предоставят услуги;
4. надзора на предоставените на пазара
и/или пуснатите в действие продукти;
5. контрола на съответствието на предоста­
вяните услуги с изискванията за достъпност.
Чл. 2. (1) Този закон се прилага за след­
ните продукти:
1. потребителски компютърни хардуерни 
системи с общо предназначение и компютър­
ни операционни системи за тези хардуерни 
системи;
2. следните терминали на самообслужване:
а) платежни терминали;
б) терминални устройства АТМ, предназ­
начени за предоставяне на услуги по ал. 2;
в) автомати за продажба на билети, пред­
назначени за предоставяне на услуги по ал. 2;
г) автомати за регистрация на пътници, 
предназначени за предоставяне на услуги по 
ал. 2;
д) интерактивни терминали на самооб­
служване, предоставящи информация и пред­
назначени за предоставяне на услуги по ал. 2, 
с изключение на терминалите, инсталирани 
като съставна част на превозни средства, 
въздухоплавателни средства, кораби или 
подвижен състав;
3. потребителско крайно оборудване с 
интерактивни възможности за компютърна 
обработка, използвано за електронни съоб­
щителни услуги;
4. потребителско крайно оборудване с 
интерактивни възможности за компютърна 
обработка, използвано за достъп до аудио-ви­
зуални медийни услуги;
5. електронни четци.
(2) Този закон се прилага за следните услуги:
1. електронни съобщителни услуги с из­
ключение на услуги за предаване, използвани 
за предоставянето на услуги машина-машина;
2. услуги за предоставяне на достъп до 
аудио-визуални медийни услуги;
3. следните елементи на услуги за въздушен, 
автобусен и железопътен превоз на пътници 
и превоз на пътници по вода с изключение 
на градски, крайградски и регионални транс­
портни услуги:
а) уебсайтове;
б) услуги, базирани на мобилни устройства, 
включително мобилни приложения;
в) електронни билети и услуги за елек­
тронно издаване на билети;
г) предоставяне на информация за транс­
портни услуги, включително информация за 
пътуването в реално време; по отношение на 
информационните екрани това се ограничава 
до интерактивните екрани, разположени на 
територията на Европейския съюз;
д) интерактивни терминали на самооб­
служване, разположени на територията на 
Европейския съюз, с изключение на инста­
лираните като съставна част на превозни 
средства, въздухоплавателни средства, кораби 
или подвижен състав, които се използват за 
предоставянето на която и да е част от тези 
услуги за превоз на пътници;
4. градски, крайградски и регионални 
транспортни услуги по отношение на ин­
терактивни терминали на самообслужване, 
разположени на територията на Европейския 
съюз, с изключение на инсталираните като 
съставна част на превозни средства, възду­
хоплавателни средства, кораби или подвижен 
състав, които се използват за предоставянето 
на която и да е част от тези услуги за превоз 
на пътници;
5. потребителски банкови услуги;
6. електронни книги и специализиран 
софтуер;
7. услуги за електронна търговия.
(3) Този закон не се прилага за следното 
съдържание на уебсайтове и мобилни при­
ложения:
1. предварително записано медийно съдър­
жание с определено времетраене, публикувано 
преди 28 юни 2025 г.;
ОФИЦИАЛЕН РАЗДЕЛ